 **REPUBLIKA HRVATSKA**

**KARLOVAČKA ŽUPANIJA**

 **OPĆINA PLAŠKI**

 **OPĆINSKI NAČELNIK**

**KLASA: 350-03/24-37/005**

**URBROJ: 2133-14-02/01-24-1**

**Plaški, 17. rujan 2024.**

Na temelju članka 64. stavak 3. Zakona o zaštiti okoliša („Narodne novine“, broj 80/13, 153/13, 78/15, 12/18 i 118/18), članka 31. stavak 4. Uredbe o strateškoj procjeni utjecaja strategije, plana i programa na okoliš („Narodne novine“ broj 3/17) i članka 53. Statuta Općine Plaški (“Glasnik Karlovačke županije”, broj 41/23), a nakon provedenog postupka Ocjene o potrebi strateške procjene utjecaja na okoliš, općinski načelnik Općine Plaški dana 17. rujan 2024. godine, donosi

**ODLUKU**

**KOJOM SE UTVRĐUJE DA NIJE POTREBNO PROVESTI STRATEŠKU PROCJENU UTJECAJA NA OKOLIŠ IV. IZMJENA I DOPUNA**

**PROSTORNOG PLANA UREĐENJA OPĆINE PLAŠKI**

Članak 1.

Načelnik Općine Plaški je dana 29. travanj 2024. godine donio Odluku o započinjanju postupka ocjene o potrebi strateške procjene utjecaja na okoliš za IV. Izmjene i dopune Prostornog plana uređenja Općine Plaški (dalje u tekstu: IV. Izmjene i dopune PPUO Plaški), KLASA: 350-03/24-37/002, URBROJ: 2133-14-02/01-24-1).

Temeljem Odluke o započinjanju postupka ocjene o potrebi strateške procjene utjecaja na okoliš za IV. Izmjene i dopune PPUO Plaški, Jedinstveni upravni odjel Općine Plaški je proveo postupak Ocjene o potrebi strateške procjene utjecaja na okoliš za IV. Izmjene i dopune PPUO Plaški.

U postupku Ocjene o potrebi strateške procjene utvrđeno je da IV. Izmjene i dopune PPUO Plaški neće imati značajan negativni utjecaj na sastavnice okoliša te nije potrebno provesti postupak strateške procjene utjecaja na okoliš. Utvrđeno je da su planirane izmjene i dopune plana prihvatljive za ekološku mrežu, te se utvrđuje da nije potrebno provesti Glavnu ocjenu prihvatljivosti za ekološku mrežu.

Članak 2.

Nositelj izrade IV. Izmjena i dopuna PPUO Plaški i nadležno tijelo za provođenje postupka ocjene o potrebi strateške procjene utjecaja na okoliš je Jedinstveni upravni odjel Općine Plaški.

Članak 3.

Razlozi izrade IV. Izmjena i dopuna PPUO Plaški utvrđeni su u članku 4. prijedloga Odluke o izradi IV. Izmjena i dopuna PPUO Plaški i to kako slijedi:

* usklađenje sa Zakona o prostornom uređenju („Narodne novine“, broj 153/13, 65/17, 114/18, 39/19, 98/19 i 67/23);
* usklađenje s Pravilnikom o prostornim planovima („Narodne novine“, broj 152/23);
* usklađenje s Uredbom o određivanju građevina , drugih zahvata u prostoru i površina državnog i područnog (regionalnog) značaja („Narodne novine“, broj 37/14, 154/14, 30/21, 75/22 i 61/23);
* usklađenje s Prostornim planom Karlovačke županije („Glasnik Karlovačke županije“, broj 26/0l, 33/0l-ispr., 36/08, 56/13, 07/14-ispr., 50b/14, 6c/17, 29c/17-proč. tekst, 8a/18, 19/18-proč. tekst i 57c/22);
* analiza inicijativa za prenamjenu poljoprivrednog u građevinsko zemljište u nekoliko naselja na području Općine Plaški;
* analiza inicijativa za planiranje novih zona ugostiteljsko-turističke namjene.
* izmjene i dopune Plana u skladu sa zahtjevima, podacima, planskim smjernicama odnosno propisanim dokumentima koje dostave nadležna javnopravna tijela;
* izmjene i dopune Plana u skladu sa prihvaćenim primjedbama pravnih i fizičkih osoba tijekom javne rasprave.

Izmjene iz prethodnog stavka biti će ugrađene u Plan samo ako su u skladu s važećim zakonskim propisima i odredbama prostornih planova više razine te ako pojedinačno ili kumulativno nemaju moguć značajan utjecaj na okoliš i ekološku mrežu.

Članak 4.

 U provedenom postupku u cilju utvrđivanja vjerojatno značajnog utjecaja na okoliš, Jedinstveni upravni odjel Općine Plaški je u skladu s člankom 29. Uredbe o strateškoj procjeni utjecaja strategije, plana i programa na okoliš zatražio mišljenja od javnopravnih tijela određenih posebnim propisima:

* Ministarstvo kulture i medija, Konzervatorski odjel u Karlovcu;
* Ministarstvo zdravstva;
* Hrvatske vode d.o.o., Vodnogospodarska ispostava za mali sliv Kupa;
* Hrvatske šume, Uprava šuma Podružnica Ogulin;
* Karlovačka županija, Upravni odjel za gospodarstvo;
* Karlovačka županija, Upravni odjel za graditeljstvo i okoliš;
* Javna ustanova NATURA VIVA.

U propisanom roku dostavljena su slijedeća očitovanja:

* Ministarstvo kulture i medija, Konzervatorski odjel u Karlovcu (KLASA: 612-08/24-10/0195, URBROJ: 532-05-02-09/6-24-02 od 10. svibanj 2024.);
* Hrvatske vode d.o.o., Vodnogospodarska ispostava za mali sliv Kupa (KLASA: 351-02/24-01/0000201, URBROJ: 374-21-1-24-3 od 23. svibanj 2024.);
* Hrvatske šume, Uprava šuma Podružnica Ogulin (KLASA: OG/24-01/260, URBROJ: 10-00-06/01-24-02 od 03. lipanj 2024.;
* Ministarstvo zdravstva (KLASA: 350-02/24-01/12, URBROJ: 534-03-3-2/10-24-04 od 10. lipanj 2024.);

- Karlovačka županija, Upravni odjel za gospodarstvo (KLASA: 302-01/24-01/1, URBROJ: 2133-05-02/04-24-17 od 11. lipanj 2024. i KLASA: 302-01/24-01/1, URBROJ: 2133-05-02/04-24-19 od 19. lipanj 2024.);

- Karlovačka županija, Upravni odjel za graditeljstvo i okoliš (KLASA: 351-03/24-02/23, URBROJ: 2133/1-07-01/01-24-06 od 31. srpanj 2024. godine).

Javna ustanova NATURA VIVA nije dostavila svoje očitovanje u roku propisanom člankom 29. stavkom 11. Uredbe, što se dokazuje predočenim dostavnicama te se stoga smatra da su suglasni s mišljenjem Općine Plaški da nije potrebno provoditi postupak strateške procjene utjecaja Plana na okoliš.

Članak 5.

U okviru postupka Ocjene o potrebi strateške procjene, u skladu s člankom 26. stavak 1., člankom 46. stavak 2. i člankom 48. stavak 10. Zakona o zaštiti prirode a u svezi članka 64. stavak 5. istog Zakona, Ministarstvo kulture i medija, Konzervatorski odjel u Karlovcu je izdao mišljenje (KLASA: 612-08/24-10/0195, URBROJ: 532-05-02-09/6-24-02 od 10. svibanj 2024. godine) da **nije potrebna** provedba postupka strateške procjene utjecaja na okoliš u postupku izrade IV. Izmjena i dopuna Prostornog plana uređenja Općine Plaški, iz aspekta zaštite i očuvanja kulturnih dobara.

Hrvatske vode d.o.o., Vodnogospodarski odjel za srednju i donju Savu dostavio je mišljenje (KLASA: 351-02/24-01/0000201, URBROJ: 374-21-1-24-3 od 23. svibanj 2024.) u kojem se navodi da za planirane IV. izmjene i dopune PPUO Plaški **nije potrebno** provesti stratešku procjenu utjecaja na okoliš. Ukoliko se strateška procjena bude provodila, potrebno je istu uskladiti s planskim dokumentima Hrvatskih voda: Strategija upravljanja vodama, Višeegodišnji programi gradnje do 2030. godine, Plan upravljanja vodnim područjima za razdoblje 2022. - 2027., te strateškim studijama utjecaja navedenih planova na okoliš.

Hrvatske šume, Uprava šuma Podružnica Ogulin dostavile su mišljenje (KLASA: OG/24-01/260, URBROJ: 10-00-06/01-24-02 od 03. lipanj 2024.) da za planirane IV. izmjene i dopune PPUO Plaški **nije potrebno** provesti stratešku procjenu utjecaja na okoliš.

Ministarstvo zdravstva dostavilo je mišljenje (KLASA: 350-02/24-01/12, URBROJ: 534-03-3-2/10-24-04 od 10. lipanj 2024.) da za planirane IV. izmjene i dopune PPUO Plaški **nije potrebno** provesti stratešku procjenu utjecaja na okoliš.

 Upravni odjel za gospodarstvo Karlovačke županije dostavio je mišljenje (KLASA: 302-01/24-01/1, URBROJ: 2133-05-02/04-24-17 od 11. lipanj 2024.) i dopunu mišljenja (KLASA: 302-01/24-01/1, URBROJ: 2133-05-02/04-24-19 od 19. lipanj 2024.) da na temelju dokumentacije i informacija dostupnih u trenutku davanja mišljenja za predmetni plan **nije potrebno** provesti postupak strateške procjene utjecaja na okoliš.

Upravni odjel za graditeljstvo i okoliš, Odsjek za planske poslove i zaštitu okoliša Karlovačke županije dostavio je mišljenje (KLASA: 351-03/24-02/23, URBROJ: 2133/1-07-01/01-24-06 od 31. srpnja 2024.), izdano na temelju članka članka 26. stavka l., članka 46. stavka 2. i članka 48. stavka 5. i 10. Zakona o zaštiti prirode prema kojemu za IV. ID PPUO Plaški **nije potrebno** provesti postupak strateške procjene utjecaja na okoliš vezano uz područje nadležnosti ovog Upravnog odjela te da su IV. izmjene i dopune PPUO Plaški prihvatljive za ekološku mrežu.

Razmatrajući zaprimljena mišljenja Ministarstvo kulture i medija - Konzervatorski odjel u Karlovcu, Hrvatskih voda d.o.o. - Vodnogospodarski odjel za srednju i donju Savu, Hrvatskih šuma - Uprava šuma Podružnica Ogulin, Ministarstva zdravstva, Upravnog odjela za gospodarstvo Karlovačke županije i Upravnog odjela za graditeljstvo i okoliš, Odsjek za planske poslove i zaštitu okoliša Karlovačke županije te primjenom pojedinačnih kriterija za utvrđivanje vjerojatno značajnog utjecaja strategije, plana ili programa na okoliš iz Priloga III. Uredbe o strateškoj procjeni utjecaja strategije, plana i programa na okoliš, Jedinstveni upravni odjel Općine Plaški utvrđuje da su potencijalni štetni utjecaji isti ili vrlo slični kao i za postojeći plan i da se ne očekuje negativni utjecaj na okoliš i prirodu.

Slijedom navedenog, Jedinstveni upravni odjel Općine Plaški je utvrdio da za IV. Izmjene i dopune PPUO Plaški nije potrebno provesti stratešku procjenu utjecaja na okoliš te da su IV. Izmjene i dopune PPUO Plaški prihvatljive za ekološku mrežu, uz uvjet da se tijekom daljnjeg postupka izrade IV. izmjena i dopuna PPUO Plaški ne unose dodatni elementi unutar područja ekološke mreže te se u skladu s člankom 64. stavkom 3. Zakona o zaštiti okoliša i člankom 31. stavak 4. Uredbe o strateškoj procjeni utjecaja strategije, plana i programa na okoliš donosi ova Odluka.

Članak 6.

U skladu s člankom 71. Zakona o zaštiti okoliša i člankom 30. Uredbe o strateškoj procjeni utjecaja strategije, plana i programa na okoliš prije donošenja ove Odluke zatraženo je od Upravnog odjela za graditeljstvo i okoliš Karlovačke županije mišljenje o provedenom postupku ocjene o potrebi strateške procjene.

Upravni odjel za graditeljstvo i okoliš Karlovačke županije izdao je mišljenje (KLASA: 351-03/24-02/41, URBROJ: 2133-07-01/01-24-02 od 17. rujan 2024. godine da je predmetni postupak ocjene o potrebi strateške procjene proveden u skladu s odredbama Zakona o zaštiti okoliša i Uredbe o strateškoj procjeni utjecaja strategije, plana i programa na okoliš, Zakona o zaštiti prirode („Narodne novine“, 80/13, 15/18, 14/19 i 127/19) te Uredbe o informiranju i sudjelovanju javnosti u pitanjima zaštite okoliša („Narodne novine“, broj 64/08).

Članak 7.

Općina Plaški je o ovoj Odluci dužna informirati javnost u skladu s odredbama Zakona o zaštiti okoliša i odredbama Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“, broj 64/08) kojima se uređuje informiranje javnosti u pitanjima zaštite okoliša.

Članak 8.

Ova Odluka objavit će se u „Glasniku Karlovačke županije“ i na službenim web stranici Općine Plaški, [www.plaski.hr](http://www.plaski.hr).

**OPĆINSKI NAČELNIK**

 **Pero Damjanović**